Galle

Galle ( sinhala ගාල්ල, prononcita [ˈgaːlːə], en la angla [gɔːl] ; ankaŭ Gimhatitta ) estas havenurbo en sudokcidenta Srilanko, kaj ĉefurbo de la Suda Provinco. Loĝantaro: 104,2 mil homoj (2002).

Ĝi situas 116 kilometrojn de la ĉefurbo Kolombo. Ĝi estas ligita al ĝi kaj al Matara per fervoja linio laŭ la marbordo. Galle estas la sidejo de la Diocezo de Galle .

 Historio 
Galle estis konata kiel "Gimhathiththa" antaŭ la alveno de la portugaloj (1507-1640), kaj estis en tiu tempo la ĉefa haveno de la insulo . La urbo estis la ĉefurbo sub nederlanda regado ĝis 1656, kiam Kolombo transprenis la ĉefurbecon. La urbo kreskis en graveco ĝis la 18-a jarcento, kiam la britoj iĝis koloniaj regantoj. Ili preferis evoluigi la havenon de Kolombo.

Galle estas distingita ekzemplo en Suda Azio de urbo fortikigita de eŭropanoj, kie oni vidas la interagadon inter eŭropaj arkitekturaj stiloj kaj sud-aziaj konstrustiloj. La malnova urbo kun la fortikaĵo estas listigita en la Listo de Monda Heredaĵo de Unesko. La fortikaĵo estas la plej granda restanta fortikaĵo en Azio konstruita fare de eŭropanoj. Inter aliaj elstaraj famaĵoj estas la katolika katedralo de Sankta Aloysius kaj ĝiaj apudaj postgimnaziaj konstruaĵoj.

La 26an de decembro 2004, la urbo estis forte trafita per masiva cunamo ekigita de serio de submaraj sismoj laŭlonge de Okcidenta Sumatro ĝis la Andamanoj. Rezulte, miloj da la loĝantoj de la urbo pereis.

 Referencoj 

 Eksteraj ligiloj 

Kategorio:Koordinatoj sur Vikidatumoj
Kategorio:Urboj de Srilanko